ОСНОВНА ШКОЛА

``ЖИВКО ЉУЈИЋ``

Број :985-8/01-0101

Датум: 07.07.2022.г.

Н о в а В а р о ш

На основу одредаба члана 119. став 1. тачке 1) Закона о основама система образовања и васпитања Закона о основама система образовања и васпитања („Сл. гласник РС”, бр. 88/17, 27/18.- и др.закон, 10/19., 6/20.и 129/21.), члана 32. Посебног колективног уговора за запослене у основним и средњим школама и домовима ученика, Школски одбор Основне школе ``Живко Љујић`` из Нове Вароши, на седници одржаној дана 07.07.2022. године, донео je

ПРАВИЛНИК О ПОХВАЉИВАЊУ И НАГРАЂИВАЊУ ЗАПОСЛЕНИХ

**ОСНОВНЕ ШКОЛЕ ``ЖИВКО ЉУЈИЋ`` У НОВОЈ ВАРОШИ**

**Члан 1.**

Овим Правилником о похваљивању и награђивању запослених (даље: Правилник) у Основној школи ``Живко Љујић`` у Новој Вароши - даље: Школа), уређују се врсте похвала и награда које се могу доделити запосленим, услови за додељивање истих, покретање иницијативе за похваљивање и награђивање, надлежност органа за доношење одлука о похваљивању и награђивању и висини награда.

**Члан 2.**

Запослени у школи ( наставно и ненаставно особље ) су дужни да свој посао обављају савесно и непристрасно у складу са Уставом и Законом.

Стваралачки рад запослених у школи на унапређењу образовно-васпитног рада, организацији рада и успешности функционисања школе посебно се стимулишу и награђују сразмерно оствареним резултатима таквог рада.

**Члан 3.**

Запослени у школи се похваљују и награђују похвалама и наградама.

 Похвале могу бити усмене, у виду јавне похвале и писане, у виду пријема похвалнице.

 Запосленог усмено може похвалити директор, наставника на седници Наставничког већа за успешно реализован наставни процес, огледни час, теоријско предавање, организацију школских приредби или за опште залагање у раду школе а остале запослене на проширеној седници Наставничког већа за опште залагање у раду школе.

 На предлог стручног већа, Педагошког колегијума, директора школе или другог запосленог, за изузетно залагање у раду запосленом се може доделити похвалница.

**Члан 4.**

Награде запосленима се могу доделити за остварене резултате рада у следећим областима:

1.Учешће у припремама ученика и оствареним резултатима за освојено прво, друго или треће место на општинском, окружном, међуокружном, републичком и међународном такмичењу;

2. Награде се додељују заслужном запосленом за остварене спортске резултате ученика на основу ранга такмичења као у тачки 1. овог члана;

3. Рад на подизању угледа и афирмацији школе;

4. За организацију и реализацију школских прослава, такмичења, скупова и слично;

5. Учешће у маркетиншким кампањама које имају за смисао афирмацију угледа и рада школе;

6. Рад и учешће у организацији појединих манифестација, активности односно укупном друштвеном животу школе, на нивоу општине, итд.;

7. За изузетно залагање у раду и активностима школе.

**Члан 5.**

Награда се даје запосленима, који су својим радом допринели остваривању напред наведених резултата ученика.

Награда се даје за ранг такмичења а не за број ученика по завршеном такмичењу.

**Члан 6.**

Запослени могу бити награђени следећим наградама:

1.Награде у виду посебних диплома, уверења, књига и сл., а изузетно новчана награда, сходно материјалним могућностима школе, а зависно од остварених резултата;

2.За остварене изузетне резултате запослени се може наградити увећањем броја дана годишњег одмора, које додељује директор школе решењем о годишњем одмору и то:

а) четири радна дана за: - остварене изузетне резултате у раду са ученицима или обављању других активности, пружање несебичне помоћи другим запосленима, активним радом у органима и комисијама школе, повећан обим посла и извршавање пре постављених рокова, креативност у раду и коришћење савремених средстава за рад;

б) три радна дана за: - врло успешне резултате што подразумева испуњавање постављених рокова за додељене послове и успешан је у њима,учешће на такмичењима и свим другим манифестацијама са ученицима, креативност у раду и коришћење савремених средстава за рад;

в) два радна дана за: - успешне резултате што подразумева савесно залагање и обављање послова свог или другог радног места, уколико су му ти послови додељени налогом директора, да ради на културној и јавној делатности школе и користи савремена средства у раду.

 Запосленом се може увећати годишњи одмор само по једном од напред наведених основа.

**Члан 7.**

Награде запосленима у виду новчане накнаде исплаћиваће се из сопствених прихода школе, средстава добијених од локалне самоуправе за наведену намену и донација ( уколико их школа има ), а који не улазе у средства која се користе за унапређење ученичког стандарда и образовно-васпитног процеса.

Предлог висине новчане награде запосленом даје директор, а коначну одлуку о висини одобрених новчаних средстава доноси Школски одбор.

Награде у виду посебних диплома , уверења, књига и сл. додељује Наставничко веће на предлог стручних већа и директора школе.

Поједином запосленому може се доделити истовремено и похвала и награда.

**Члан 8.**

Награде запосленима могу додељивати и установе, организације, заједнице, стручна удружења као и друга правна и физичка лица, на основу критеријума које пропишу својим актима.

**Члан 9.**

За све што није регулисано овим Правилником, примењиваће се одредбе важећег Посебног колективног уговора за запослене у основним и средњим школама и домовима ученика.

**Члан 10.**

Тумачење одредби овог Правилника даје Школски одбор.

**Члан 11.**

Правилник ступа на снагу осмог дана од дана објављивања на огласној табли Школе.

Ступањем на снагу овог Правилника престаје да важи Правилник о похваљивању и награђивању наставника ОШ``Живко Љујић`` у Новој Вароши, дел. број 53-7-5/01-0101 од 25.02.2021. године.

 ПРЕДСЕДНИК ШКОЛСКОГ ОДБОРА,

 Весна Кузељевић

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Правилник је објављен на огласној табли школе 08.07. 2022. године.